*Sporočilo za medije*

**21. SENZORIČNO OCENJEVANJE KRUHA, PEKOVSKEGA PECIVA, FINEGA PEKOVSKEGA PECIVA, KEKSOV, TESTENIN IN SVEŽIH SLAŠČIC V HLADNI VERIGI**

***Ljubljana, 10. 2. 2021 - Na GZS-Zbornici kmetijskih in živilskih podjetij (GZS-ZKŽP) je potekalo že 21. senzorično ocenjevanje kruha, pekovskega peciva, finega pekovskega peciva, keksov, testenin in svežih slaščic v hladni verigi. Ocenjevalna komisija je ocenila 216 izdelkov iz 18 podjetij.***

*»Odlični pekovski izdelki predstavljajo ogledalo odličnosti slovenskih pekarskih podjetij. Na GZS-ZKŽP s predanostjo podpiramo prizadevanja sektorja pekarstva za doseganje najboljše kakovosti, saj verjamemo, da je odličnost doma v Sloveniji. S tem namenom vsako leto izvedemo obsežno senzorično ocenjevanje izdelkov proizvajalcev, ki dnevno oskrbujejo slovenske trgovske police, javne zavode in gostinske ponudnike. Podjetja na ocenjevanje prijavijo tiste izdelke, za katere so prepričana, da so vredni zlatega odličja«*, izpostavlja dr. Tatjana Zagorc, direktorica GZS-ZKŽP.

*»Komisija je ocenila preko 200 vzorcev iz različnih kategorij kruha, pekovskega peciva, finega pekovskega peciva, slaščic, testenin in drobnega peciva in pri mnogih potrdila odlično kakovost. Apeliram na vse potrošnike, da ste pri svojih nakupih pozorni na nagrajene izdelke, saj zagotavljajo dodano kakovost«,* je ob tej priložnosti povedal predsednik strokovne ocenjevalne komisije, dr. Tomaž Požrl.

**Nagrajena podjetja:**

• Conditus d.o.o.

• Delakorda d.o.o.

• Don Don d.o.o.

• Gostinske storitve in trgovina Jože Čož s.p.

• Hlebček d.o.o.

• Konditor d.o.o.

• Mercator IP d.o.o.

• Mlinopek d.d.

• Mlinotest d.d.

• Pekarna Baškovč d.o.o.

• Pekarna Brumat d.o.o.

• Pekarna Pečjak d.o.o.

• PPS - Pekarne Ptuj d.o.o

• Spar Slovenija d.o.o.

• Zebra Patissteries, Abstrakt d.o.o.

• Žito d.o.o.

**Podeljenih je bilo 178 priznanj:**

KATEGORIJA ŠTEVILO ODLIČNIH IZDELKOV

kruh 89

pekovsko pecivo 27

fino pekovsko pecivo 33

sveže slaščice v hladni verigi 11

keksi 5

testenine 13

**Seznam nagrajenih izdelkov**

\*\*\*

Dodatne informacije:

dr. Petra Medved Djurašinović, vodja projekta (T: 01 58 98 296, E: petra.medved@gzs.si)